CELEX: 32020D0766
Language: lt
Date: 1591574400000
Title: Tarybos sprendimas (ES) 2020/766 2020 m. birželio 8 d. kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d.

12.6.2020   
               
               
                  LT
               
               
                  Europos Sąjungos oficialusis leidinys
               
               
                  L 187/3
               
            
         TARYBOS SPRENDIMAS (ES) 2020/766
         2020 m. birželio 8 d.
         kuriuo skiriami Regionų komiteto nariai ir pakaitiniai nariai laikotarpiui nuo 2020 m. vasario 1 d. iki 2025 m. sausio 25 d.
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 300 straipsnio 3 dalį ir 305 straipsnį,
         atsižvelgdama į 2019 m. gegužės 21 d. Tarybos sprendimą (ES) 2019/852 (1), kuriuo nustatoma Regionų komiteto sudėtis,
         atsižvelgdama į Estijos, Kipro ir Liuksemburgo vyriausybių pateiktus pasiūlymus,
         kadangi:
         
                     (1)
                  
                  
                     Sutarties 300 straipsnio 3 dalyje nustatyta, kad Regionų komitetas susideda iš regionų ir vietos valdžios struktūrų atstovų, kurie turi regiono arba vietos valdžios rinkėjų mandatą arba yra politiškai atskaitingi išrinktai asamblėjai;
                  
               
                     (2)
                  
                  
                     Sutarties 305 straipsnyje numatyta, kad Regionų komiteto nariai ir tiek pat pakaitinių narių Tarybos skiriami penkerių metų kadencijai pagal kiekvienos valstybės narės pateiktus pasiūlymus;
                  
               
                     (3)
                  
                  
                     kadangi 2020 m. sausio 25 d. baigėsi Regionų komiteto narių ir pakaitinių narių kadencija, turėtų būti paskirti nauji nariai ir pakaitiniai nariai;
                  
               
                     (4)
                  
                  
                     2019 m. gruodžio 10 d. Taryba, remdamasi valstybių narių pateiktais pasiūlymais, priėmė Sprendimą (ES) 2019/2157 (2). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Čekijos, Danijos, Estijos, Kipro, Latvijos, Liuksemburgo, Nyderlandų, Austrijos, Rumunijos, Slovėnijos, Slovakijos ir Švedijos vyriausybių pasiūlyti nariai ir pakaitiniai nariai. Sprendimu (ES) 2019/2157 tam pačiam laikotarpiui taip pat paskirti Belgijos vyriausybės pasiūlyti trys nariai, Vokietijos vyriausybės pasiūlytas 21 narys ir 20 pakaitinių narių, Airijos vyriausybės pasiūlyti aštuoni nariai ir aštuoni pakaitiniai nariai, Ispanijos vyriausybės pasiūlyti 16 narių ir 16 pakaitinių narių, Italijos vyriausybės pasiūlyti 10 narių ir 14 pakaitinių narių, Maltos vyriausybės pasiūlyti keturi nariai ir keturi pakaitiniai nariai ir Suomijos vyriausybės pasiūlyti aštuoni nariai ir aštuoni pakaitiniai nariai;
                  
               
                     (5)
                  
                  
                     2020 m. sausio 20 d. Taryba, remdamasi valstybių narių pateiktais pasiūlymais, priėmė Sprendimą (ES) 2020/102 (3). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Graikijos, Prancūzijos, Kroatijos, Lietuvos, Vengrijos ir Portugalijos vyriausybių pasiūlyti nariai ir pakaitiniai nariai, taip pat Belgijos vyriausybės pasiūlyti keturi nariai ir keturi pakaitiniai nariai, Bulgarijos vyriausybės pasiūlytas narys, Airijos vyriausybės pasiūlytas narys ir pakaitinis narys, Ispanijos vyriausybės pasiūlytas narys ir pakaitinis narys, Italijos vyriausybės pasiūlyti 14 narių ir 10 pakaitinių narių ir Lenkijos vyriausybės pasiūlytas 21 narys ir 20 pakaitinių narių;
                  
               
                     (6)
                  
                  
                     2020 m. vasario 3 d. Taryba, remdamasi valstybių narių pateiktais pasiūlymais, priėmė Sprendimą (ES) 2020/144 (4). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Ispanijos vyriausybės pasiūlyti keturi nariai ir keturi pakaitiniai nariai, taip pat Suomijos vyriausybės pasiūlytas narys ir pakaitinis narys;
                  
               
                     (7)
                  
                  
                     2020 m. kovo 26 d. Taryba, remdamasi valstybių narių pateiktais pasiūlymais, priėmė Sprendimą (ES) 2020/511 (5). Tuo sprendimu laikotarpiui nuo 2020 m. sausio 26 d. iki 2025 m. sausio 25 d. paskirti Belgijos vyriausybės pasiūlyti penki nariai ir aštuoni pakaitiniai nariai, Vokietijos vyriausybės pasiūlytas pakaitinis narys ir Maltos vyriausybės pasiūlytas narys;
                  
               
                     (8)
                  
                  
                     nuspręsta, kad Sprendimu (ES) 2019/852 dėl Regionų komiteto sudėties atkurta vietų paskirstymo pusiausvyra, buvusi prieš priimant Tarybos sprendimą 2014/930/ES (6), ir tuo tikslu Sprendimu (ES) 2019/852 vienu nariu padidintas Estijai, Kiprui ir Liuksemburgui skirtų narių ir pakaitinių narių skaičius. Ta nauja sudėtis turėjo būti taikoma tik tuo atveju, jei Jungtinė Karalystė išstotų iš Sąjungos. Kadangi Jungtinės Karalystės išstojimas iš Sąjungos teisiškai įsigaliojo 2020 m. vasario 1 d., nuo tos dienos Regionų komiteto narių skaičius yra toks, koks yra numatytas Sprendimo (ES) 2019/852 1 straipsnyje. Todėl Estijos, Kipro ir Liuksemburgo vyriausybės turi teisę siūlyti po vieną papildomą narį ir vieną papildomą pakaitinį narį;
                  
               
                     (9)
                  
                  
                     Estijos, Kipro ir Liuksemburgo vyriausybės pasiūlė savo kandidatus į papildomas narių ir pakaitinių narių vietas. Tie nariai ir pakaitiniai nariai turėtų būti skiriami laikotarpiui nuo 2020 m. vasario 1 d. iki 2025 m. sausio 25 d. Todėl šis sprendimas turėtų būti taikomas atgaline data nuo 2020 m. vasario 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Laikotarpiui nuo 2020 m. vasario 1 d. iki 2025 m. sausio 25 d. Regionų komiteto:
            
                        —
                     
                     
                        nariais skiriami I priede pagal valstybes nares išvardyti asmenys;
                     
                  
                        —
                     
                     
                        pakaitiniais nariais skiriami II priede pagal valstybes nares išvardyti asmenys.
                     
                  
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2020 m. vasario 1 d.
         
         
            Priimta Briuselyje 2020 m. birželio 8 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  OL L 139, 2019 5 27, p. 13.
         
            (2)  2019 m. gruodžio 10 d. Tarybos sprendimas (ES) 2019/2157, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 327, 2019 12 17, p. 78).
         
            (3)  2020 m. sausio 20 d. Tarybos sprendimas (ES) 2020/102, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 20, 2020 1 24, p. 2).
         
            (4)  2020 m. vasario 3 d. Tarybos sprendimas (ES) 2020/144, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 32, 2020 2 4, p. 16).
         
            (5)  2020 m. kovo 26 d. Tarybos sprendimas (ES) 2020/511, kuriuo skiriami Regionų komiteto nariai ir pakaitiniai nariai laikotarpiui nuo 2020 m. sausio 26 d. iki 2025 m. sausio 25 d. (OL L 113, 2020 4 8, p. 18).
         
            (6)  2014 m. gruodžio 16 d. Tarybos sprendimas 2014/930/ES, kuriuo nustatoma Regionų komiteto sudėtis (OL L 365, 2014 12 19, p. 143).
      
      
         
            I PRIEDAS
            ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
            Членове / Miembros / Členové / Medlemmer / Mitglieder / Liikmed / Μέλη / Members / Membres / Članovi / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter
            EESTI
            Mr Juri GOTMANS
            Member of a Local Assembly: Võru City Council
            
            ΚYΠΡΟΣ
            Mr Christakis MELETIES
            
               President of the Community Council of Kokkinotrimithia
            
            LUXEMBOURG
            Mr Gusty GRAAS
            Member of a Local Assembly: Conseil communal de la commune de Bettembourg
            
         
      
      
         
            II PRIEDAS
            ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
            Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternate members / Suppléants / Zamjenici članova / Supplenti / Aizstājēji / Pakaitiniai nariai / Póttagok / Membri Supplenti / Plaatsvervangers / Zastępcy członków / Suplentes / Supleanți / Náhradníci / Nadomestni člani / Varajäsenet / Suppleanter
            EESTI
            Mr Kurmet MÜÜRSEPP
            Representative of a local body with political accountability to an elected Assembly: Antsla Rural Municipality Council
            
            ΚYΠΡΟΣ
            Mr Panayiotis VASILIOU
            
               President of the Community Council of Mazotos, Larnaca
            
            LUXEMBOURG
            Mr Vincent REDING
            Member of a Local Assembly: Conseil communal de la commune de Weiler-la-Tour